U SELU Cirkvena kod Svetog Ivana Žabna, nedaleko od Križevaca, jučer ujutro ispred župnog dvora ostavljene su dvije obješene ptice išarane fluorescentnom bojom.

Nepoznati počinitelj (ili više njih) na ptice je bojom ispisao riječ ‘pop’.

“Lokalno stanovništvo obračunava se s mjesnim župnikom”

Zastrašujuće fotografije na svom je Facebook profilu objavilo Hrvatsko društvo za zaštitu ptica i prirode, a slučaj su prijavili policiji. Uz objavljene fotografije napisali su:

“S ovakvim slučajevima se ne susrećemo svaki dan. Lokalno stanovništvo obračunava se s mjesnim župnikom postavljajući očigledne poruke. Slučaj je prijavljen policiji i inspekciji zaštite prirode, pa čekamo vidjeti tko će prije doći do ne-baš-inteligentnog počinitelja”.

Rastrošni župnik

Podsjetimo, mjesni župnik je Ivan Novak kojeg mještani prozivaju zbog rastrošnosti. Index je o tome pisao u veljači ove godine.(Index.hr)